OpenLLM-France/wikimedia huggingface dataset:
# Llibre de cuina/Receptes/Vedella amb puré de castanyes
### Ingredients

* 1 quilo de pota de vedella en un sol tros.
* 1 got de vi, ple de vi blanc.
* 3 alls.
* 50 grs. de mantega.
* 1 tassa d'esmorzar plena de llet.
* 3 cebes mitjanes.
* Julivert fresc.
* 1/2 quilo de castanyes.
* 1 tassa d'esmorzar plena d'oli.
* 2 rovells d'ou cru.
* Sal.
* Aigua.

### Preparació

Lligarem la carn amb un fil fort, en forma rodona i la refregarem amb dos alls xafats al morter, la deixarem reposar durant 30 minuts i, després, hi posarem sal i la sofregirem en una cassola amb oli roent, tombant-la de tant en tant perquè es dauri igual de tots els costats. En aquest punt s'hi agreguen les cebes pelades i tallades a trossos grossos i l'altre all, xafat al morter junt amb una mica de julivert, això ho desfarem amb el vi i ho tirarem a la carn. Taparem la cassola i ho deixarem fer, lentament, fins que la carn estigui cuita i flonja, moment en què la retirarem a un plat. Si la salsa queda molt clara, la deixarem coure destapada perquè es redueixi i, a més, es torri una mica. Pelarem les castanyes i les courem en una meitat d'aigua i una altra de llet, amb una mica de sal. Una vegada cuites i escorregudes, les passarem pel passapuré, ajuntant-hi els rovells d'ou i la mantega. Possarem el puré en una mànega amb cornet arrissat i el repartirem al voltant d'una plata allargada. Tallarem la carn sense el fil a llonzes i la posarem en el centre de la plata, recobrint-la amb la seva salsa ben calenta.
# Llibre de cuina/Receptes/Violetes confitades

Les violetes confitades es mengen com a llaminadura o es poden fer servir per a decorar cremes i pastissos. És molt típic a Tolosa de Llenguadoc. Vigileu d'utilitzar violetes cultivades per vosaltres mateixos, agafades silvestres o, si són comprades, que siguin aptes per a consum alimentari (les que vénen a floristeries, en general, no ho són). Renteu molt bé les flors per treure totes les restes de pesticides, etc. i assequeu-les al sol o al forn.

## Ingredients

* 200g de violetes seques
* 100ml d'aigua
* 50g de sucre

## Elaboració

Poseu el sucre i l'aigua en un cassó al foc i coueu-lo a foc lent, sense parar de remenar, fins a obtenir un xarop lleuger. Tireu-hi les flors seques i remeneu per distribuir el xarop per tota la superfície de les flors. Distribueu-les sobre un paper sulfurisat de cuina i separeu unes de les altres amb ajuda d'una espàtula. Deixeu-les refredar i ja està.

## Variants

Això mateix es pot fer també amb d'altres flors seques petites.
# Llibre de cuina/Receptes/Vedella amb macarrons
### Ingredients

* 700 grs. de vedella en un sol tros.
* 50 grs. de llard.
* Oli.
* 1/2 ceba.
* 1 pastanaga mitjana.
* 2 alls.
* 1 fulla de llorer.
* Julivert fresc.
* Una mica de farigola.
* 3 grans de pebre.
* Sal.
* 1 got de vi, ple de vi negre.
* 200 grs. de macarrons.
* Aigua.

### Preparació

Sofregirem la carn, sense tallar-la, en una cassola al foc, amb la meitat del llard. Quan gairebé estigui feta, la traurem del foc, així com el greix on s'ha fet, el qual posarem en una cassola fonda; hi afegirem la ceba pelada i picada, la pastanaga pelada i tallada a rodanxes, els alls sense pelar i sencers, el llorer, el julivert (una branqueta), el pebre, sal i el got de vi negre. Després hi posarem la carn (tallada a trossos). Ho taparem bé i que es faci a poc a poc. Traurem la carn i passarem la salsa pel xinès. Bullirem els macarrons en aigua amb sal, un cop fets i escorreguts, els tirarem a la salsa de la carn. Posarem la carn en una plata, la recobrirem amb els macarrons i ho servirem ben calent.
# Llibre de cuina/Receptes/Verat a les graelles
### Ingredients

* 4 verats.
* 1 tassa d'esmorzar d'oli fi d'oliva.
* Sal fina.
* 2 llimones.
* 1 tros de cansalada fresca.
* Julivert fresc.
* 2 cullerades grosses plenes de llard.

### Preparació

Buidarem, eixugarem i tallarem pel llom els verats, assaonant-los amb sal i ruixant-los amb oli. Posarem les garelles al caliu, untant-les amb la cansalada fresca i col·locant-hi al damunt els peixos, l'un al costat de l'altre. Els deixarem fer 15/20 minuts mentre els anem tombant i ruixant amb julivert picat, oli i suc de les llimones o bé reomplint les obertures amb el llard.
# Llibre de cuina/Receptes/Vedella amb albergínies
### Ingredients

* 800 grs. de vedella pròpia per a guisar.
* 100 grs. de cansalada viada.
* 50 grs. de pernil.
* 16 cebes petites.
* 1 mica de farigola.
* 1/4 de litre d'oli.
* 1/2 fulla de llorer.
* Una mica d'orenga.
* Sal.
* Una mica de canyella en pols.
* Pebre blanc en pols.
* 1 clavell d'espècies.
* 1 gotet de vi ple de vi blanc o vi ranci.
* 3 albergínies petites.

### Preparació

Prepararem una cassola de terrissa al foc amb oli i hi fregirem la cansalada, el pernil, ambdós tallats a trossos. Hi afegirem la vedella tallada a trossos irregulars. Un cop que estigui sofregida li incorporarem les cebes petites, pelades i senceres, el llorer, la farigola i l'orenga. Quan tot el conjunt estigui ben fet, hi tirarem el tomàquet picat, una mica de canyella, sal, pebre, el clavell, el vi blanc i el vi ranci. Ho taparem i ho deixarem fer lentament fins que la carn de vedella estigui ben cuita i flonja. Fregirem les albergínies a part, en oli, i les posarem a la carn a l'hora de servir-la a taula.
# Llibre de cuina/Receptes/Xampinyons amb crema de llet

INGREDIENTS
PREPARACIÓ
Tallarem els xampinyons a quadradets, fregirem primer la ceba molt petita, incorporarem els xampinyons i suc de llimona, posar una mica de vi blanc i ho deixarem coure uns 6 min. a foc lent. Traurem una mica de suc, afegirem el robell d'ou (sense clara) i mig pot de crema de llet i que tot remanat ho afegirem als xampinyons, ho remenarem una mica fins que s'espessi.
# Llibre de cuina/Receptes/Xampinyons farcits

* Tipus: Aperitiu
* Per a 6 persones
* Temps de preparació: 20 min
* Dificultat: Fàcil

## Ingredients

* 24 capells de xampinyons
* 200g de Formatge Cheddar
* Unes gotes de llimona
* Sal
* Pebre
* Salsa tàrtara
* Pel farcit, escollir un dels ingredients
** Formatge blau
** Bacó
** Llagostins
* Per l'arrebossat
** Farina
** Ous
** Pa ratllat

## Preparació

* Treure la terra dels xampinyons.
* Arrencar-ne el peu amb els dits, de manera que ens quedin els capells buits.
* Bullir-los durant 3 minuts amb aigua, sal i unes gotes de llimona.
* Els peus no els utilitzarem, i podeu preparar-los apart com desitgeu.
* Fondre lleugerament el formatge Cheddar i afegir-hi l'acompanyant del farcit escollit; El formatge blau, el bacó fregit o els llagostins cuits.
* Assaonar el formatge amb sal i pebre.
* Omplir un xampinyó amb l'ajuda de dues culleretes amb el farcit i tapar-lo amb un altre xampinyó, de manera que quedi una bola.
* Deixar refredar perquè el formatge prengui cos i es pugui manipular millor.
* Arrebossar amb farina, ou i pa ratllat en aquest ordre
* Fregir amb oli abundant
* Servir acompanyats d'un bol amb salsa tàrtara
# Llibre de cuina/Receptes/Vedella amb salsa d'ametlles
### Ingredients

* 1 quilo de vedella pròpia per a guisar.
* 1/2 got de vi blanc sec.
* Julivert fresc.
* 1 llesca de pa.
* 8 ametlles torrades.
* 1 ceba petita.
* 1/2 fulla de llorer.
* 2 alls.
* 2 pebrots vermells de llauna.
* 1/2 quilo de patates.
* 1 rovell d'ou.
* 1 cullerada grossa plena de mantega.
* Oli.
* Sal.
* Aigua.

### Preparació

Tallarem la vedella a trossos, que adobarem amb un dels alls picat i la deixarem reposar 30 minuts. En una cassola al foc, escalfarem la meitat de l'oli, posarem sal a la carn i la sofregirem en oli calent de la cassola, fins que agafi color daurat. A continuació hi afegirem la ceba molt picada, el llorer, julivert picat al morter junt amb l'all i desfet tot en el vi blanc. Ho deixarem coure a poc a poc. Fregirem la llesca de pa fins que estigui ros, però no cremat, el xafarem al morter junt amb les ametlles, ho desfarem en una mica d'aigua i ho incorporarem a la carn a mitja cocció, i ho deixarem coure fins que la carn estigui del tot feta i ben flonja. Posarem a coure les patates en aigua amb una mica de sal. Una vegada cuites, les escorrerem i la posarem a secar un moment al forn. Seguidament les passarem pel passador, els afegirem la cullerada de mantega i el rovell d'ou, les treballarem un moment al costat del foc en el qual couran uns minuts. Quan la carn estigui ja en el seu punt, la posarem en una plata, passarem bé la salsa per un colador, o per passador, i l'abocarem pel damunt. Col·locarem el puré en la mànega de pastisser amb cornet ample i guarnirem formant un cordó, tota la planta. Al moment de servir, completarem el guarnimet amb les tires dels pebrots de llauna.
# Llibre de cuina/Receptes/Vedella en el seu suc
### Ingredients

* 800 grs. de carn de vedella en un sol tros, de la cuixa o de la tapa.
* 75 grs. de cansalada tallada a llozes fines.
* 1 gotet de vi, ple de vi blanc sec.
* 1/2 quilo d'ossos de vaca o de vedella.
* 50 grs. de llard.
* Pebre blanc en pols.
* Sal.
* Aigua.

### Preparació

En una cassola al foc hi posarem el llard i les llonzes de cansalada recobrint el seu fons, al damunt hi col·locarem el tros de carn, netejat de pells i de fragments durs (el podem lligar) i l'envoltarem amb els ossos partits a trossos. Taparem la cassola i deixarem daurar la carn a foc lent pels dos costats, vigilant de no punxar-la quan la tombem, a fi que no perdi el seu suc, per això es convenient utilitzar una cullera de fusta o una espumadora. Un cop daurada, l'arruixarem amb el vi i amb un altre got d'aigua calenta (millor que sigui brou), li posarem sal i pebre i la deixarem fer per espai de 45/60 minuts aproximadament a foc baix, o sigui, a poc a poc. Per evitar que s'enganxi el fons de la cassola, la taparem amb la tapa al revés i hi posarem una mica d'aigua; això fara que el vapor no pugi i, d'aquesta manera, no es ressequi el guisat. Quan la carn estarà en el seu punt, la retirarem i la deixarem refredar una mica per tallar-la a llonzes, les quals col·locarem en una plata i les recobrirem amb una salsa molt calenta, passada pel passador. Podem guarnir-la amb tires de pebrot, patates, amanida d'enciam o d'escarola, rodanxes de tomàquet, a elecció pròpia.
# Llibre de cuina/Receptes/Ànec amb mongetes a la catalana
### Ingredients

* 1 ànec de 1.500 grs. de pes.
* 200 grs. de mongetes cuites.
* 10 grs. de cansalada.
* 2 cebes mitjanes.
* 1 cullerada de tomàquet triturat.
* 1 decilitre de vi blanc.
Per la picada:
* 50 grs. d'avellanes.
* 50 grs. de pinyons.
* Safrà.
* 1 all.
* Julivert.
* Una miqueta de farigola i orenga.
* pebre blanc.
* Sal.

### Preparació

Posem la cansalada tallada a trossets, en una cassola al foc, i quan comenci agafar color, hi afegim l'ànec trossejat. Ho sofregim i afegim la ceba triturada, un cop cuit afegim el tomàquet i després l'aigua amb 1 pastilla de carn, el vi, sal i pebre. Deixem coure a foc lent 2 hores. A l'últim moment, afegim la picada i les mongetes i deixem coure tot de cinc a deu minuts més.
# Llibre de cuina/Receptes/Ànec a l'estil català
### Ingredients

* 1 ànec de 1.600 grs. de pes.
* 500 grs. de patates.
* 500 grs. de pèsols naturals o de llauna.
* 150 grs. de llard.
* 1 gotet de vi, ple de vi blanc.
* 100 grs. de pa.
* 2 llimones.
* 1 rovell d'ou cru.
* 1/2 cullerada de café, de pebre negre.
* Sal.
* Aigua.
* 1 got d'aigua, ple d'oli.

### Preparació

Netejat i obert l'ànec, li posarem sal i pebre i el lligarem bé perquè conservi la seva forma, el col·locarem en un rostidor, l'untarem pel damunt amb 100 grams de llard i el ruixarem amb vi i amb el suc colat d'una llimona. Rostirem l'ànec al forn, a temperatura regular durant 45/60 minuts. Amb les patates prepararem un puré al qual afegirem una cullerada de llard i el rovell d'un ou amb una mica de sal. Si els pèsols són naturals els courem en aigua i sal, en farem un altre puré al qual afegirem una altra cullerada de llard i sal. Un cop preparat tot plegat i rostit l'ànec, el tallarem a trossos que posarem en una plata, reconstruint la forma de l'ànec sencer, els guarnirem amb els dos purés en una mànega amb cornet arrissat, a la vora de la plata hi aniran els trossets de pa fregit i tallat a triangles. El suc que ha quedat de fregir l'ànec o bé el podem colar i tirar-lo pel damunt de la carn, o bé el podem servir calent, en una salsera a part.
# Llibre de cuina/Receptes/Ànec amb olives
### Ingredients

* 1 ànec de 1.500 grs. de pes.
* 1 pebrot vermell.
* 1 pebrot verd.
* 1 ceba gran.
* 200 grs. de xampinyons.
* 150 grs. d'olives variades.
* 1 copa de conyac.
* 1 litre de brou de carn lleuger.
* 50 grs. d'ametlles torrades.
* 2 alls.
* 100 grs. de llard.
* Fetge d'ànec.
* Oli d'oliva.
* Sal.
* Pebre.

### Preparació

Netejar bé l'ànec, retallar les parts més greixoses i eliminar la resta de les plomes. Trossejar-lo a octaus i, un cop salpebrat, posar-lo en una cassola amb llard i un raig d'oli que ja estigui a foc viu. Fregir-lo. Un cop daurat flamejar-lo amb el conyac i reservar-lo, retirant-lo de la cassola. En el mateix greix, preparar el sofregit de ceba. Incorporar-hi després els dos pebrots trossejats. A continuació, incorporar-hi l'ànec i remenar-ho durant uns minuts per assaborir-lo amb el sofregit. Afegir-hi el brou ben calent i deixar-ho coure tot junt un parell d'hores a foc suau i amb la cassola tapada. Quinze minuts abans de retirar-lo del foc, incorporar-hi els xampinyons, ja saltejats a part, i les olives. Ja al final de la cocció, tirar-hi una picada preparada amb l'all, les ametlles i el fetge d'ànec.
# Llibre de cuina/Receptes/Xarop de codony
### Ingredients

* Codonys.
* Aigua.
* Sucre.

### Preparació

Poseu al foc una cassola amb una mica d'aigua, aboqueu-hi els codonys i afegiu-hi bastant sucre. Feu que bulli una bona estona per tal que es formi una mena de caldo espés. Espereu que es refredi i ja us ho podeu beure.
# Llibre de cuina/Receptes/Xocolata desfeta
### Ingredients

* Aigua o llet.
* Sucre.
* Xocolata sense llet.

### Preparació

Talleu la xocolata i desfeu-la amb aigua calenta. Afegiu-hi sucre al vostre gust. També podeu desfer-la amb la llet i passareu una excel·lent Vetlla de Nadal.
# Llibre de cuina/Receptes/Xuxos farçits de crema
### Ingredients

* 400 grs. de farina extra.
* 50 grs. de mantega.
* 50 grs. de sucre.
* 10 grs. de llevat premsat de forn.
* 1/2 copeta de licor de resoli (aiguardent d'herbes).
* 1 llimona.
* 1/4 de litre d'oli.
* 1/2 de decilitre de llet.
* 1 tassa d'esmorzar plena de crema de pastís.
* 1/2 litre d'aigua.
* 4 ous crus.

### Preparació

Posarem en un cassó el llevat i el diluirem amb la llet que estarà tèbia, hi afegirem després 150 grams de farina i formarem una bola que deixarem reposar en un lloc temperat fins que dobli el seu volum incial. En una cassola tirarem la farina restant i li barrejarem els ous, el sucre, la mantega fosa, la 1/2 copeta de resoli, una mica de pela de llimona ratllada i el 1/2 litre d'aigua tèbia. Acte seguit hi incorporarem la pasta del llevat i ho barrejarem bé tot, taparem la cassola i la guardarem en un lloc temperat durant 1/2 hores. Passat aquest temps, col·locarem la pasta damunt la farina escampada en un marbre, la tallarem a trossets i l'empolsarem amb farina, formarem unes tires gruixudes i llargues que enrotllarem en un bastó, donant-los la forma característica, i fregint-los en abundant oli roent, un cop escorreguts els farcirem, després de treure el bastó, amb la crema de pastís i, finalment, els empolsarem amb sucre.
# Llibre de cuina/Receptes/Xarop de pinyes d'avet
### Ingredients

* 2 pinyes d'avet.
* 500 gr. de sucre.

### Preparació

Fiqueu les pinyes en un pot de vidre i cobriu-le amb sucre. Tanqueu el pot i deixeu-lo reposar en un lloc càlid. Passats uns dies s'haurà format un xarop.
# Llibre de cuina/Receptes/Xarop de saüc
### Ingredients

* Flor de saüc.
* Aigua.
* Sucre.

### Preparació

Poseu força flor de saüc a bullir amb l'aigua i afegiu-hi el sucre, de manera que vagi espessint fins obtenir un xarop. Procureu que les parts siguin proporcionades per tal que l'aroma del saüc no quedi amagat pel sucre. Coleu el xarop per separar-ne les flors i deixeu-lo refredar. Es deliciós a l'estiu dissolt amb aigua com a refresc.
# Llibre de cuina/Receptes/Xató de Sitges
### Ingredients

* 1 escarola.
* 100 g de tonyina salada i seca.
* 100 g de tonyina en oli.
* 100 g de bacallà.
* 4 anxoves salades.
* 150 g d'olives trencades.

### Preparació

Farem els passos següents: en primer lloc, posarem en remull el bacallà, la tonyina salada i les anxoves. Passades unes 2/3 hores d'aquest remull, ho escorrerem i ho esbocinarem tot. Netejarem l'escarola, trinxant-la en una plata, i afegint-hi tots els altres components com en qualsevol amanida. Recobrirem el xató amb una salsa que farem així: aixafarem al morter dos alls, quatre ametlles torrades, dues anxoves, la polpa de dos pebrots secs vermells, quatre tomàquets madurs pelats i trossejats, trenta grams de pebre dolç, una cullerada grossa de salsa maionesa, sis cullerades grosses plenes d'oli bo, tres cullerades grosses plenes de vinagre i quatre d'aigua. Tot ben lligat ho abocarem a l'amanida. A la fotografia de la dreta es mostren els ingredients d'aquesta menja típica com és la "xatonada". Aquesta salsa també la podem fer amb el batedor elèctric.
# Compres "on-line"/Nocions prèvies

En els últims anys el creixement de la tecnologia ha generat grans progressos en tots els àmbits. Les comunicacions han estat les de major desenvolupament, especialment el desenvolupament d'Internet.
Internet influeix en les nostres vides i en els nostres costums, en la forma de cercar informació, d'entretenir-nos, de comunicar-nos i per descomptat ha fet que apareguin noves formes de comprar i vendre béns i seveis de tota mena.
Aquests canvis comporten grans beneficis, no només per als usuaris sinó que també per a les empreses que han trobat grans oportunitats en els desenvolupaments de les comunicacions. Aquestes tecnologies estan a l'abast tant de les grans empreses com de les petites. Qualsevol d'aquests avenços pot estar a l'abast d'altres empreses o clients potencials dispersos al voltant del món.
D'aquesta manera, s'han desenvolupat un gran nombre d'operacions comercials. Però així com creixen els beneficis, aquesta nova realitat presenta un desafiament per a les autoritats fiscals, ja que és difícil crear un sistema legal-impositiu adequat als nou tipus de comerç.
El comerç electrònic va creixent cada dia, ja que és una forma còmoda i ràpida d'adquirir el que necessitem sense moure'ns de casa, encara que creix poc a poc a causa de la inseguretat social en aquest mètode.
# Compres "on-line"/Metodologia

Per fer aquest estudi primerament s’ha fet una prova pilot amb una possible enquesta, la qual va ser distribuïda a 57 persones. Aquesta prova pilot ha servit per dissenyar correctament el qüestionari final, el qual ha estat distribuït finalment a 128 subjectes, 44 dels quals són homes que oscil•len en un rang d’edat entre els 16 i els 40 anys i un grup de 84 dones que tenen una edat compresa entre els 16 i els 36 anys. El model d’ambdues entrevistes es troba a les pàgines següents les quals ocupen un D4 cadascuna.

#### Prova pilot

Edat:____ Sexe: ⁮ Home ⁮ Dona Població de residència:_______________
Estudis finalitzats o en curs (indica l’especialitat):__________________________
* Compres a Internet?
         * Si
         * No
* (en cas que la pregunta anterior sigui NO) Per què no? No te’n refies ? No tens els medis per accedir-hi?
* Quin Mètode de pagament utilitzes normalment?
         * ⁮ Targeta de crèdit
         * Contra reembors
         * PayPal
         * Altes mètodes(quin?):
* Quin tipus de productes compres normalment?
         * Alimentació
         * Productes electrònics
         * CD i DVD
         * Llibres
         * Productes de la llar
         * Material d’oficina
         * Roba
         * Serveis digitals
         * Altres (quin?):
* En quines pàgines web sols comprar? Esmenta’n 2 o més.
* Quants diners gastes aproximadament en cada compra?
         * ⁮0-20 €
         * 20-50 €
         * 50-100 €
         * 100-500 €
         * més de 500 €

#### Enquesta distribuïda

Edat:____ Sexe: ⁮ Home ⁮ Dona Població de residència:_______________
Estudis finalitzats o en curs (indica l’especialitat):__________________________
* Compres a Internet?
         * Si
         * No

##### En cas que la primera pregunta sigui NO

* Per què no? No te’n refies ? No tens els medis per accedir-hi?

##### En cas que la primera pregunta sigui SI

* Quin Mètode de pagament utilitzes normalment?
         * Targeta de crèdit
         * Contra reembors
         * PayPal
         * Altes mètodes(quin?):
* Quin tipus de productes compres normalment?
         * Alimentació
         * Productes electrònics
         * CD i DVD
         * Llibres
         * Productes de la llar
         * Material d’oficina
         * Roba
         * Serveis digitals
         * Altres (quin?):
* En quines pàgines web sols comprar? Esmenta’n 2 o més.
* Quants diners gastes aproximadament en cada compra?
         * 0-20 €
         * 20-50 €
         * 50-100 €
         * 100-500 €
         * més de 500 €
* Amb quina freqüència compres normalment a través d’Internet?
         * Un o més cops a la setmana
         * Un o dos cops al mes
         * Un o dos cops cada tres mesos.
         * Un o dos cops cada sis mesos.
         * Un o dos cops a l’any.
# Configuració Jitsi

Breu manual d'utilització del programari de software lliure de videoconferència Jitsi.

## Accedir a la videoconferència
### Pas 1

Podeu accedir a l'espai de la videoconferència a través d'un simple clic al navegador si empreu un ordinador portàtil o de sobretaula. En canvi, si feu servir un mòbil o tauleta us haureu de descarregar l'aplicació de Jitsi.
Us recomanem emprar Chrome, malgrat que no sigui l'opció més lliure. L'experiència d'usuari en altres navegadors podria no ser d'allò més òptima.

### Pas 2

Consulteu a la pàgina on es proporcionen detalls sobre la videoconferència i localitzeu l'enllaç que us portarà a l'espai on se celebra.

### Pas 3

El navegador us demanarà permisos per accedir a la vostra càmera i micròfon. No els heu de concedir si no voleu, però llavors només podreu participar a través del xat (vegeu més a Funcionalitats generals de Jitsi).

## Configurar-la en català

Per defecte la interfície és en anglès. Podeu canviar-la al català seguint els passos següents:

### Pas A

Feu clic als tres punts de la cantonada inferior dreta de la pantalla i seleccioneu l'opció Settings (la seva icona és una roda dentada).

### Pas B

Seleccioneu la pestanya More de la finestra emergent.

### Pas C

Obriu el desplegable Language i seleccioneu el català. Confirmeu la tria prement Ok.

## Funcionalitats generals de Jitsi

Els controls de la videotrucada es fan visibles en moure el ratolí per la pantalla i es concentren al marge inferior:
| Cantonada inferior esquerra | Marge inferior, centre | Cantonada inferior dreta |
| Icona esquerra: Comparteix la pantalla (vegeu més a Compartir pantalla) | Icona esquerra: Activa i desactiva el micròfon | Icona esquerra: Canvia la visualització entre un mosaic de pantalles o engrandint l'usuari que estigui parlant en aquell moment |
| Icona central: Demana torn de paraula | Icona central: Surt de la videoconferència | Icona central: Informació tècnica sobre la trucada |
| Icona dreta: Obre o tanca el xat. Caldrà inserir un sobrenom per enviar-hi missatges | Icona dreta: Activa i desactiva la càmera | Icona dreta: Menú d'accions addicionals |

## Compartir pantalla a Jitsi

Jitsi permet compartir la pantalla en directe amb la resta d'assistents, de manera que podeu ensenyar-los una presentació, editar la Viquipèdia en temps real o mostrar-los un web o document concret.

### Pas I

Feu clic a la icona en forma de pantalla de la cantonada inferior esquerra.

### Pas II

Seleccioneu què voleu compartir exactament a la finestra emergent que se us oferirà (una pestanya concreta del navegador, per exemple) i confirmeu la tria fent clic al botó Comparteix.

### Pas III

Un cop hagueu finalitzat la demostració podeu tornar al vídeo (o a la situació de càmera desactivada) prement el mateix botó de compartir pantalla o bé el botó «atura» que us apareixerà a la part alta del navegador (segons els sistemes operatius, aquest botó també apareix a la part baixa de la pantalla).